Títol original, idioma, any: Spring, anglès, 2019\nLa mort de la Paddy Heal ha deixat molt tocat en Richard, un productor cinematogràfic que passa de la seixantena. Amiga, col·laboradora, amant... el que va significar per ell aquesta dona culta i sorprenent és difícil d'explicar amb paraules. Per això ara fuig, marxa en tren nord enllà. Però intenta escapar-se d'ell mateix, així que ho té difícil. Acabarà a Kingussie, un poble perdut al mig d'Escòcia, per l'estació del qual, després de baixar ell, sembla que trigaran a passar altres trens perquè mig sistema ferroviari britànic pateix avaries. Al mateix temps, la Brittany coneixerà la Florence, una nena molt peculiar. La Brit treballa en un Centre d'Internament d'Emigrants i observa cada dia, amb superioritat, la greu crisi de refugiats que viu el país. Sembla ser que la Florence ha pogut escapolir-se de la vigilància i ha entrat en diversos CIEs, com el que treballa la Brittany. D'alguna manera, ha aconseguit provocar-hi canvis per millorar la vida dels interns. La vigilant seguirà l'estranya nena, que té un sorprenent poder de persuasió, i les dues aniran cap el nord on creuaran els seus camins amb en Richard. Vides travades, embolicades, a les quals potser els cal un cop d'efecte per descabdellar-se. El moment ja ha arribat.\nTercera entrega del quartet estacional de l'escocesa Ali Smith, que llegeixo després dels seus precedents Tardor i Hivern. Els tres llibres són independents, però comparteixen estil, estructura, experimentació i objectius. L'autora experimenta amb els límits de la narrativa i ens explica les seves trames de manera no lineal, i molts cops no convencional. Al cap i a la fi, l'argument de 'Primavera', com el dels llibres anteriors, només té una importància relativa. No són gaire originals, ni engrescadors, però sí que ho és la manera de bastir-los i tot el que Smith hi barreja. Són llibres actuals, retraten el món d'avui, el Regne Unit d'avui, concretament, en especial les seves misèries. La trama de 'Primavera' és una excusa per parlar del Brexit, de les disputes entre Anglaterra i Escòcia, de refugiats, del poder de les xarxes socials, de racisme i de relacions difícils entre persones. Ironia, tocs una mica paranormals i éssers humans molt poc lluïts embolcallen tot el conjunt. I com ens té acostumats, l'autora introdueix dues figures literàries de renom per posar-les en valor i les fa ser part de la història. En aquest cas, els protagonistes tenen previst fer una pel·lícula sobre la relació fictícia entre els poetes Katherine Mansfield i Rainer Maria Rilke. Smith es recrea amb les seves biografies, és clar.\nEl pes de la crítica social en aquest llibre, i en els dos anteriors, supera amb escreix la ficció subjacent que la permet. Si per una cosa cal llegir aquests llibres, és pel retrat que fa de la societat actual. Ens posa un mirall a davant i ens fa avergonyir. Però sempre hi ha motius per l'esperança, encarnats a 'Primavera' en la figura de la Florence. Els tindrem, fins que es demostri el contrari. Llegir Ali Smith no és fàcil, costa acostumar-se a la seva manera d'explicar-se. Per això no vaig aconseguir connectar amb 'Tardor', no sabia què em volia dir l'autora. Un cop previngut, vaig gaudir molt més d''Hivern' i ho he fet també de 'Primavera'. Aquests dos m'han agradat de manera semblant. Potser 'Primavera' té una fase final una mica embolicada que li fa perdre una mica de potència, però no li restaré valoració. Ja només queda un volum d'aquest quartet que, com no pot ser d'altra manera, es dirà 'Estiu' i que també publicarà Raig Verd properament. A hores d'ara, ja no tinc cap dubte que llegiré el quart llibre, i no només perquè, ja total, només en queda un. No, Ali Smith m'ha convençut de llegir-la per mèrits propis, tot i que de vegades em baralli amb ella i que no sempre em resulti fàcil seguir-la. Però allà em tindrà.\nCarme Rosanas 24/3/21 09:38\nAvui he vist a casa la meva filla que està llegint Tardor. Quan acabi ellacm'hi poso. Encara no n'he llegit cap d'aquests.\nSergi 26/3/21 17:39\nHo tens ben fàcil, doncs! Mínim risc, perquè si no t'agrada, li tornes i llestos, sense haver gastat ni un ral amb una autora que no és fàcil i amb qui potser no acabaràs de connectar. Potser m'equivoco de mig a mig, però coneixent-te els gustos una mica, diria que et costarà. Això sí, m'encantarà saber què et sembla si el llegeixes. Gràcies per passar i comentar.\nEli Ramirez 28/3/21 14:10\nJo aquests els tinc pendents, però crec que m'esperaré a que ja estiguin els 4 publicats...


Introducció a Lean Manufacturing | CIM UPC\nSi vol contactar amb nosaltres immediatament, truqui al 93 401 71 71 o enviï un correu electrònic a continua@cimupc.org.\nDel 08/02/2022 al 10/03/2022\nDt i dj de 18 a 21h\nSol·licitud de trucada\t- Introducció a Lean Manufacturing\nSol·licitud d'informació\t- Introducció a Lean Manufacturing\nLa millora de la competitivitat de les empreses no és sols una qüestió imprescindible per augmentar els beneficis, sinó que és una qüestió de supervivència. L'empresa que no millora els seus processos contínuament, és eclipsada per la seva competència.\nD'aquesta manera, el Lean Manufacturing, que va néixer per optimitzar el funcionament de les fàbriques, s'ha convertit en una metodologia de treball per millorar constantment el funcionament de totes les empreses. Es tracta d'una cultura empresarial que, mitjançant la introducció constant de millores en els seus processos, té l'objectiu d'aconseguir un aprofitament més eficient dels recursos disponibles -humans o materials- i del temps, així com de reduir les despeses i suprimir activitats que no aportin valor. Tot plegat, augmentant la qualitat i la productivitat.\nL'objectiu del curs és acompanyar a l'alumne en el procés de canvi que implica deixar enrere el pensament tradicional, amb la finalitat d'assolir millores que augmentin la productivitat i eficiència i, alhora, disminueixin les pèrdues i els recursos ociosos.\nEstà orientat a comandaments intermedis, tècnics, operaris i a tot el personal de l’organització que hagi de participar de manera activa en les activitats de millora contínua.\nLean Manufacturing: Valor afegit i eficiència\nMetodologia 5S: Ordre i neteja del lloc de treball\nOptimització de l'eficiència\nPoka-yoke - Qualitat a prova d'errors\nPrincipi de flux continu - Just in Time\nEines bàsiques Lean\nMillora contínua - Kaizen\nSituació laboral * - Situació laboral * - Treballador assalariat Autònom Aturat\nPer a més informació contacti a\tcontinua@cimupc.org\to truqui al\t93 401 71 71\nEl curs està dirigit a tots els interessats en la matèria, ja sigui amb caràcter personal o professional.\nPersones que cotitzen per Règim General o Autònoms.\nPersones en situació de desocupació: Aquest col·lectiu té accés limitat a aquest Pla de Formació, per la qual cosa no tindran garantida la seva plaça fins que presentin la documentació presencialment al Centre de Formació i es comprovi que no s'excedeixi la limitació estipulada pel Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral. La participació de les persones treballadores desocupades no pot superar el 30% del total de participants.\nEls treballadors de l'Administració Pública no poden accedir a aquest Pla de Formació (Els treballadors públics que cotitzen a la Seguretat Social en concepte de formació professional per a l'ocupació i que l'entitat pública on treballa no està inclosa en l'àmbit d'aplicació de l'Acord dels Plans de Formació dels Empleats públics.)\nEn finalitzar el curs, es farà entrega d’un certificat d’aprofitament.\nCurs subvencionat pel Consorci de la Formació Contínua de Catalunya.\nCom formalitzar la inscripció\nPer a realitzar la inscripció és imprescindible emplenar el formulari que trobaràs en el botó "inscripció" i adjuntar la següent documentació:\nEmplenar i adjuntar al formulari de preinscripció l'Annex 1\n1. Si estàs en actiu:\nFotocòpia de l'última nòmina íntegrament on aparegui la següent informació: Núm. de Seguretat Social del treballador, Núm. de Seguretat Social de l'empresa i CIF de l'empresa\n2. Si ets autònom (freelance):\n3. Si ets desocupat:\nFotocòpia del DARD actualitzat (document d'inscripció de sol·licitud de treball al Servei Públic d'Ocupació de Catalunya)\nFotocòpia de qualsevol document on es pugui apreciar el Núm. d'afiliació a la Seguretat Social\n4. Si ets treballador de l'Administració o entitat pública:\nCertificat del Cap o del RRHH d'on treballa acreditant que compleix els requisits, i que no està inclòs en l'àmbit d'aplicació dels acords de formació de les administracions públiques i que cotitzen a la Seguretat Social en concepte de formació professional per a l'ocupació.\nRevit bàsic - intermig en entorn BIM\nAutoCAD Avançat 2D i 3D


El Govern prendrà mesures contra la policia espanyola per la persecució d'alcaldes independentistes La República\nEl Govern prendrà mesures contra la policia espanyola per la persecució d’alcaldes independentistes\nEl president de la Generalitat, Quim Torra, ha anunciat que aquest dimecres el Govern presentarà una denúncia contra la Policia Nacional per les detencions de dimecres passat de dos alcaldes […]\nL'alcalde de Verges, Ignasi Sabater, mostrant la mà enguixada arran de la detenció juntament amb l'alcalde de Celrà, Dani Cornellà durant la concentració a Celrà el 16 de gener del 2019\nEl president de la Generalitat, Quim Torra, ha anunciat que aquest dimecres el Govern presentarà una denúncia contra la Policia Nacional per les detencions de dimecres passat de dos alcaldes de la CUP i diversos activistes pel tall de les vies de l’AVE a Girona durant l’aniversari de l’1-O.\nEn resposta a la diputada de la CUP Maria Sirvent en la sessió de control al president durant el ple del Parlament, ha explicat que el Govern està al costat de la llibertat i del dret a tenir drets, i en contra de la repressió.\nPer aquests fets, el president ha demanat la dimissió de la delegada del Govern espanyol a Catalunya, Teresa Cunillera, i ha anunciat que demanaran la seva compareixença al Parlament perquè “doni totes les explicacions”.\nEl jutge no sabia a qui detindria la policia espanyola\nSegons ha informat avui TV3, el jutge tenia constància que la policia espanyola preveia detenir “entre 15 i 20” persones el 16 de gener però no sabia qui serien els arrestats. Així, el jutjat d’instrucció 4 desconeixia que entre els detinguts per un presumpte delicte de desordres públics hi hauria els alcaldes de Verges (Baix Empordà) i Celrà (Gironès).\nEn aquells moments, el jutjat tenia arxivada provisionalment la investigació perquè els Mossos d’Esquadra, en el seu atestat, no havien pogut identificar cap dels activistes. El TSJC va subratllar el mateix dimecres durant l’operatiu, que eren “detencions policials” perquè no estaven ordenades pel jutge. La policia espanyola hauria avisat el dia abans de l’operatiu, al qual el jutge no l’havia convidat a participar perquè, de fet, ja l’estaven fent els Mossos. Fonts de la policia estatal exposaven que l’origen d’aquesta investigació en paral·lel a la de la policia catalana era la denúncia interposada per Adif per l’ocupació de les vies. Arran de les detencions de la policia espanyola, el jutjat ha reobert la causa i ha citat a declarar els investigats a principis de març.


Lectures de l'Espolsada: d’abril 2008\nPublicat per L'Espolsada llibres a 14:20 12 comentaris:\nPublicat per L'Espolsada llibres a 13:44 8 comentaris:\nL'Espolsada us desitja una bona diada de sant Jordi farcida de llibres i roses!\nPublicat per L'Espolsada llibres a 21:46 1 comentari:\nSant Jordi arriba a l'Espolsada de la mà de Maria Carme Roca i Les dones de Jaume I, demà dia 18 d'abril a les 19:30h.\nPer Sant Jordi les llibreries s'omplen a vessar de llibres. Enguany amb motiu del 800 aniversari del naixement del rei Jaume I, tenim la sort de recuperar una magnífica edició del Llibre dels fets i biografies com les de Stefano Maria Cingolani i Ferran Soldevila. La Maria Carme Roca hi afegeix el seu granet de sorra fent un homenatge a les dones que van envoltar el rei.\nLes dones han estat les grans oblidades de la història, per sort, hi ha persones que es dediquen a fer història de gènere per recordar-nos que la història no només l'han escrita i viscuda els homes i les grans conquestes sinó que també les dones han tingut, i tenen, un paper fonamental.\nDes d'aquí us recomano la lectura d'aquest llibre per conèixer de ben a prop unes dones que han escrit un capítol molt important de la nostra memòria. Qui era Maria de Montpeller? Per què va ser clau Aurembiaix? Violant d'Hongria impulsora de la conquesta de València... Teresa Gil de Vidaure entre d'altres.... mare, àvia, amants, dones, amistançades totes elles han viscut períodes durs però han sembrat la llavor que hem recollit les generacions futures. A totes elles el nostre homenatge des de l'Espolsada.\nPublicat per l'Esfera dels llibres\nPublicat per L'Espolsada llibres a 10:01 10 comentaris:\nPublicat per L'Espolsada llibres a 20:17 13 comentaris:


Miquel de Palol – L'Acció Paral·lela\nEtiqueta: Miquel de Palol\nEn una filmografia tan extensa com la de Woody Allen hi ha de tot: algunes grans pel·lícules, d’altres de prou bones i unes quantes de francament mediocres. En totes assistim al desplegament —amb més o menys encert, amb més o menys gràcia o brillantor— dels recursos que fan d’Allen un director amb veu pròpia i distingible. Uns recursos que, òbviament, Allen posa a disposició de les seves dèries, de les seves fixacions, dels temes que inevitablement acaben apareixent en tots els seus films.\nCom també és inevitable que certes situacions i, sobretot, certs tipus humans es vagin repetint en molts dels llargmetratges, senzillament perquè són els que permeten a Allen dir tot el que vol expressar. Ara bé, en veure tota la trajectòria d’Allen, un té la sensació que els anys en què el director va ser capaç de treure el millor de si han quedat ja molt enrere. Es tracta d’una època en què va rodar seguides un bon grapat de pel·lícules admirables, en què tot: personatges, situacions, diàlegs, escenaris…, tot estava perfectament conjuntat per donar com a resultat obres molt rodones. Allen s’hi mostra en plenitud de forces.\nA partir d’un cert moment, la producció comença a decaure, comença a perdre qualitat, esdevé més irregular. Encara farà pel·lícules prou destacables, però de manera més ocasional. Les forces, la inspiració, ja no són les mateixes. A poc a poc, el discurs sembla que va quedant esgotat, que les idees ja han estat expressades abans, i davant la persistent sensació de déjà-vu un comença a preguntar-se si cal que Allen continuï allargant la trajectòria amb nous títols.\nFa de mal dir, esclar. Els incondicionals sempre en volen més. Els detractors mai no n’han volgut saber res. Entre uns i altres, hi ha els qui de tant en tant han sentit la curiositat d’arribar-se fins a un cinema per veure alguna pel·lícula d’Allen que algun amic o conegut els ha recomanat molt: si els ha agradat potser hi tornaran; si els ha decebut els costarà més donar-li una nova oportunitat.\nApreciacions, judicis de valor, impressions que queden en un pla excessivament subjectiu, ja ho sé. Perquè, des de quin punt de vista faig aquesta breu reflexió? No la faig com a incondicional que ha vist totes les pel·lícules d’Allen i les ha trobat totes estupendes, algunes, fins i tot, veritables obres mestres. Tampoc no la faig com a detractor que a penes n’ha vist cap però que, per raons que ell sabrà, sent una antipatia insuperable cap al cineasta i ha decidit que res del que ha fet paga la pena de veure. La faig des del punt de vista d’algú a qui li agrada el cinema, que ha vist la majoria de films del director i que en alguns hi ha sabut apreciar el talent, l’originalitat, el to, la capacitat de dir segons què i de dir-ho d’una manera molt determinada, però que se sent obligat a ser crític amb d’altres films que, en la seva modesta opinió d’espectador, no aporten res de nou i ni tan sols li permeten passar una bona estona al cinema.\nMònica Mir, darrera obra de Miquel de Palol (Angle Editorial, 2020) és un exemple perfecte del que vull dir. Si bé no deixa de plantejar algunes reflexions interessants, oportunament posades al dia, el conjunt de l’obra em confirma que les obsessions de l’autor ja han estat a bastament expressades anteriorment, i que situacions i personatges cauen en una redundància, una prolixitat i una superfluïtat que m’aboquen inevitablement al tedi, fins al punt que, quan a la pàg. 426 el narrador es pregunta: «per això la deliberada comèdia de la Mònica-llibre per prendre’ns el pèl a tots?», tan sols se m’acut respondre-li que, efectivament, ja és ben bé això.\nBy L'Acció Paral·lela Juny 11, 2020 Juny 11, 2020 660 Words2 comentaris\nBy L'Acció Paral·lela febrer 24, 2019 febrer 24, 2019 752 Words4 comentaris


Renfe incrementarà les freqüències de regionals entre Vinaròs i Castelló – Vinaròs News\nRenfe incrementarà les freqüències de regionals entre Vinaròs i Castelló\nVINARÒS 7 juliol, 2021 Vinaròs News\nG.Alsina165 Renfe41 VINARÒS6783\nL’Ajuntament de Vinaròs informa que després de diverses reunions entre l’alcalde, Guillem Alsina i el regidor d’Urbanisme, José Chaler, amb els responsables de Relacions...\nL’Ajuntament de Vinaròs informa que després de diverses reunions entre l’alcalde, Guillem Alsina i el regidor d’Urbanisme, José Chaler, amb els responsables de Relacions Institucionals de Renfe a la Comunitat Valenciana, Juan Carlos Fulgencio i de l’oficina del Pla de Rodalies, Felipe Gil, s’augmentarà la freqüència dels trens regionals entre Vinaròs i Castelló.\nL’alcalde Alsina ha destacat que “durant les trobades es va posar de manifest la necessitat de recuperar els trens que hi havia en cada sentit abans de la pandèmia per millorar la mobilitat”. En aquest sentit, Alsina comentava que es va arribar a un acord per realitzar reunions de seguiment per comprovar l’evolució del número de viatgers amb la millora de pandèmia.\nDesprés de la revisió de les estadístiques Renfe ha decidit ampliar el servei a partir del 19 de juliol amb un nou tren, de dilluns a divendres, en cadascun dels sentits entre Vinaròs i Castelló, que continuarà fins a València. Aquest comboi sortirà des de València a les 12:25h i arribarà a Castelló a les 13:48h i continuarà fins a Vinaròs, amb fi de trajecte a les 14:45h. D’altra banda, la sortida des de Vinaròs serà a les 15:25h, amb arribada a les 16:25h a Castelló i final a València a les 17:52h.\nAlsina ha assenyalat que “aquest horari permetrà una major mobilitat, tant als estudiants de la Universitat Jaume I com per als treballadors de les diferents administracions i de l’Hospital Comarcal, amb uns desplaçaments més còmodes i segurs”.\nPer acabar l’alcalde ha insistit que tot i la millora del servei es continuarà treballant amb Renfe perquè recupere totes les freqüències que hi havia abans de la pandèmia.


s3 » Blog » XI Trobada Arquitectures Col·lectives a Màlaga\nL'edició XI de la Trobada anual d'Arquitectures Col·lectives se celebrarà del 13 al 16 de setembre de 2018 a Màlaga amb seu principal a la Casa Invisible.\nEnfront de la inclement i tancada obediència que se li demana a l'arquitectura i l'urbanisme -les seves tècniques, planejaments i dispositius-, plantegem una trobada que s'obri de forma desobedient a la multitud d'agents i agències que produeixen ciutat des de la vida quotidiana sota el lema DESOBEDIÈNCIES URBANES.\nAquesta trobada serà una oportunitat perquè desenvolupem més eines apropiables, més cartografies crítiques i més dispositius oberts per als moviments que lluiten per una ciutat més oberta, més democràtica i menys avorrida. Generant connexions afectives, productives i de suport mutu amb els processos de resistència que s'estan vivint actualment a la Casa Invisible. La potència de la urbanitat resideix en el seu desobedient contacte amb la vida, la seva cura i l'alegria de desplegar les seves múltiples possibilitats.\nMés informació en el lloc web d'Arquitectures Col·lectives.\nArquitecturas Colectivas Málaga. Desobediencies Urbanes


Creix el nombre de positius per COVID-19 a nivells de fa un mes | L'Exprés de Sant Andreu\n8 de juliol del 2020 Societat David García Mateu\nToc d’atenció. Després que diverses poblacions d’arreu de Catalunya i de l’Estat hagin registrat rebrots de coronavirus, l’afectació de la malaltia també ha començat a estendre’s novament pel Districte de Sant Andreu. Segons les dades de la Generalitat de Catalunya, aquesta darrera setmana que va del 29 de juny al 5 de juliol s’han infectat el mateix nombre de veïns de COVID-19 que a la primera setmana de juny, quan encara estava actiu l’Estat d’Alarma.\nLes xifres oficials reflecteixen com el nombre de positius en PCR ha passat a ser de nou cada 100.000 habitants al Districte, quan veníem de setmanes consecutives de desescalada on s’havien registrat de sis a tres casos cada 100.000 habitants per període. Per tant, és cert que sempre s’han detectat nous casos entre el veïnat, però si bé setmana rere setmana el nombre de contagiats es reduïa a la meitat, ara s’ha multiplicat per tres en només set dies.\nPrecisament aquest increment té la seva arrel en la setmana de la revetlla de Sant Joan, quan es van eliminar totes les restriccions de mobilitat i van començar les reunions entre persones per celebrar sopars i dinars. La regidora de Salut, Gemma Tarafa, ha demanat prudència per l’increment de 151 positius PCR que s’han detectat a tota Barcelona, tot i que ha detallat que la majoria s’han produït en unitats “domiciliàries i familiars”. Per la seva banda, la consellera de Salut, Alba Vergés, també ha admès que s’ha detectat algun brot a Barcelona “no preocupant”. Si es pren com a mostra la comarca del Barcelonès, en aquesta el nombre de positius ha crescut un 77 %.\nCasos de COVD-19 al Districte de Sant Andreu\nNotícia anterior Notícia anterior: Justícia prepara totes les sales de vistes de Catalunya per celebrar-hi judicis telemàtics\nNotícia següent Notícia següent: Recupera el minut a minut del Ple de Sant Andreu del juliol


ACN Brussel·les.-El Front Polisario exigeix “una data ja” pel referèndum al Sàhara Occidental com a condició per aturar la guerra amb el Marroc. El delegat del moviment d’alliberament sahrauí a […]\nACN Brussel·les.-El Front Polisario exigeix “una data ja” pel referèndum al Sàhara Occidental com a condició per aturar la guerra amb el Marroc. El delegat del moviment d’alliberament sahrauí a Catalunya, Abidin Bucharaya, reclama en declaracions a l’ACN “accions serioses” de la comunitat internacional per fer un plebiscit. “Sempre hem volgut ser independents a les bones, manifestant-nos pacíficament, però no hem rebut res a canvi”, lamenta la Nora Mulay, una jove sahrauí que viu a Catalunya, mentre l’ONU roman en silenci. El periodista Ahmed Ettanji avisa des dels territoris ocupats de vulneracions de drets humans de l’exercit marroquí d’ençà que el conflicte es va reactivar pel trencament de l’alto al foc.\nTotes dues parts s’acusen mútuament de trencar el pacte de fa gairebé 30 anys que congelava les hostilitats i ara estan embarcats en un enfrontament des de fa una setmana del qual hi ha poca informació per les dificultats d’accés a la zona.”Estem amb angoixa perquè no sabem què passarà”, diu la Nora, que va arribar a Catalunya gràcies a diversos projectes de cooperació amb el Sàhara Occidental, però que continua en contacte amb la seva família que està dividida: la més propera està als camps de refugiats de Tindouf i l’altre viu als territoris ocupats. El seu pare i germà ara estan la zona alliberada, un petit territori al costat d’Algèria controlat pel Front Polisario.Li asseguren que només s’estan manifestant i que no s’ha de preocupar, però la Nora tem per ells i per la seva mare i germans petits que continuen al camp de refugiats. La Nora també acusa Rabat de trencar l’alto al foc, si bé admet que era el que els sahrauís estaven “buscant”. “Estem contents, però amb pena, perquè tenim pares, germans, cosins i veïns que són allà”, reconeix.Dels parents als territoris ocupats sent que allà també surten cada nit a manifestar-se i que la policia marroquina entra a les cases de la gent. El periodista Ahmed Ettanji, que es troba a Al-Aaiun, principal ciutat dels territoris sahrauís ocupats, assegura que ara hi ha un “potent desplegament” de militars i policies del Marroc arran dels incidents al pas fronterer del Guerguerat. En els últims dies s’han reprès les manifestacions al carrer celebrant “la reactivació de la guerra”, explica aquest periodista sahrauí que denuncia vulneracions de drets humans per part de les autoritats marroquines.”Han entrat a cases buscant joves per les seves suposades participacions en les protestes”, afirma l’Ahmed que ho veu com un intent per generar “por” entre la població. Fins i tot diu que la policia registra els mòbils de la gent. “Detenen a qualsevol que passa pel carrer que sigui sahrauí”.El rol dels jovesDes del Font Polisario diuen que fa gairebé 30 anys que intenten “contenir” la població sahrauí, però que “l’immobilisme” de l’ONU respecte a la seva situació els ha portat a desconfiar que els hi donin una solució. Segons Bucharaya, els joves han crescut en un context de “desesperació” i de “desil·lusió”: “ja no creuen en els organismes internacionals i pensen que l’única solució és la guerra”.”Els sahrauís estem farts que ens treguin els nostres recursos”, assegura la Nora. Segons ella, el 2015 la joventut ja volia una guerra i ara han vist l’oportunitat per lluitar per la seva causa. “És ara o mai”.Què pot passar ara?El Front Polisario avisa que serà “difícil” paralitzar aquesta guerra i alerta que tindrà “conseqüències per a tota la regió”. “Estem disposats a morir pel Sàhara”, diu el seu representant a Catalunya. Preguntat per la capacitat dels efectius sahrauís per aguantar l’embat de l’exèrcit marroquí, Bucharaya esquiva la qüestió assegurant que les guerres “es guanyen amb moral” i que ells coneixen millor el territori.”Els sahrauís no tenim res a perdre, però el Marroc sí perquè té turisme i inversions”, apunta també Ettanji.Per la seva banda, el rei del Marroc, Mohammed VI es va comprometre dilluns davant l’ONU a mantenir l’alto al foc en el conflicte del Sàhara, malgrat admetre que reaccionarà “amb gran severitat” i “legítima defensa” en cas d’amenaces contra la seguretat del país i l’estabilitat dels ciutadans.En plena reactivació del conflicte, Jordània obrirà un consolat al Sàhara occidental com a mostra de suport a Rabat. Un total de 17 estats africans ja han obert representacions diplomàtiques des de finals del 2019 al territori en disputa. El Front Polisario, que compta com a principal i gairebé únic aliat a Algèria, considera la reobertura dels consolats “una violació del dret internacional” i un “atac a l’estatus legal del Sàhara Occidental com a territori no autònom”, ja que significa el reconeixement de la legitimitat de la presència del Marroc a la zona.Tèbia resposta internacionalLes Nacions Unides té una Missió per al Referèndum al Sàhara (MINURSO, per les seves sigles en francès) des del 1991, però mai s’ha arribat a convocar el plebiscit. A més, fa gairebé un any que no hi ha un responsable al capdavant de la MINURSO.La portaveu del secretari general de les Nacions Unides, Antonio Guterres, va enviar divendres passat un breu comunicat lamentant que els seus esforços hagin fracassat per evitar la vulneració de l’alto al foc.”La vida dels civils sahrauís està en perill, per això, urgeix l’aplicació del dret internacional humanitari”, alerta Ettanji.Guterres es compromet a fer “tot el possible” per reactivar el “procés polític” i garantir que la MINURSO implementa el seu mandat. Per ara, els seus esforços estan centrats en el nomenament d’un nou cap per a la missió.”La designació d’aquest enviat especial no és suficient, cal posar ja una data al referèndum”, demana Bucharaya, que reclama una “solució democràtica” al conflicte.Espanya esquiva el referèndum”Espanya pot fer accions que permetin la descolonització”, opina Bucharaya. Malgrat que el Front Polisario és conscient dels forts vincles hispanomarroquins, acusen el govern espanyol d’actuar en contra de les resolucions de l’ONU.Si bé Podemos sempre ha mostrat la seva solidaritat amb la causa sahrauí, la seva presencia al govern espanyol no ha fet canviar la posició històrica de l’Estat envers aquest antic territori colonial. De fet, en els últims dies la ministra d’exteriors espanyola, Arancha González Laya ha evitat donar suport explícit al referèndum, malgrat les múltiples resolucions de l’ONU que reclamen el plebiscit.”No entenem la miopia política d’aquests partits quan arriben al govern”, lamenta Bucharaya, que en canvi agraeix el suport del “moviment català” al poble sahrauí.Bucharaya assegura que la resolució d’aquest conflicte tindria un “benefici” enorme per als espanyols. “A Espanya l’interessa un nord d’Àfrica estable i això no és possible si no se soluciona el conflicte”, avisa el Polisario, coneixedor de les inquietuds a l’executiu de Pedro Sánchez per l’augment d’arribades des del continent africà.Poc greu per a la UEDe moment, la Unió Europea s’ha mantingut al marge dels esdeveniments. Fonts diplomàtiques europees comentaven aquesta setmana que no veien la situació “suficientment greu”. Per això, ni tan sols es va discutir a la reunió de ministres d’exteriors de la UE del dijous.”És un error pensar que el que està passant al Sàhara Occidental no és tant greu”, retreu el delegat a Catalunya del Front Polisari.


Dashboard Notepad – Extensió del WordPress | WordPress.org Català\nPaula Finch 3 setembre 2016\nDaniel 3 setembre 2016\nKen of Kentropolis 3 setembre 2016\nBlair jersyer 8 febrer 2017\n"Dashboard Notepad" és programari de codi obert. La següent gent ha contribuït en aquesta extensió.\n“Dashboard Notepad” s'ha traduït a 4 localitzacions. Gràcies als traductos per les seves aportacions.\nTradueix “Dashboard Notepad” a la teva llengua.


L'ombra d'un somni: Calígula, un emperador d'excessos\nCom sé que us encanten les tafaneries del món antic, en la meva primera entrada al blog m’estrenaré parlant d’un emperador anomenat Calígula (encara que jo prefereixo dir-li Gai Juli Cèsar August Germànic).\nAquest famós emperador va néixer l’any 12 dC a la ciutat de Roma on va regnar durant 4 anys (37dC – 41dC). Va ser el tercer membre de la dinastia julio-clàudia. Calígula era el fill més petit de Germànic i d’Agripina la Gran, besnét d’August i renebot de Tiberi. El seu nom vol dir "sandàlia petita" i li ve dels soldats de les legions, els quals, quan era petit, el disfressaven de legionari i el calçaven amb petites càligues, una mena de sandàlies romanes. Anys més tard, Calígula serà uns dels emperadors associats a la depravació juntament amb el caprici i les crueltats.\nDURANT LA SEVA INFÀNCIA\nUna cosa que va agafar per costum des de la seva infància (com qualsevol de nosaltres) era el plaer de presenciar tortures. Podríem dir que era com un dels seus hobbies, una inclinació cap al masoquisme absolut. I no us ho perdeu, que aquest senyor era envejable actualment dins el nostre jovent, perquè ja de ben petit sortia de festa fins a altes hores de la nit, però el nostre futur emperador era molt llest: agafava un mantell i una perruca per passar desapercebut.\nDINS EL REGNAT\nCom ja he esmentat abans, aquest home era conegut per multitud de crueltats i com molts altres emperadors també es creia déu, el pobre home. Durant el seu mandat com emperador va arribar a decapitar milers de persones; així que podríem dir que el seu verdader hobby era decapitar al personal que corretejava per allà.\nCalígula morí finalment assassinat per alguns dels seus guardaespatlles, a l’edat de 29 anys.\nHe pogut trobar alguna que altra anècdota relacionada amb els seus/seves amants i seguidament les exposaré.\n- Calígula era molt morbós i disfrutava moltíssim amb el sexe, principalment el sàdic. Un dels casos més extrems és el d'un dels seus amants (i no precisament una dona...) a qui va arribar a trencar els ronyons a causa de la força amb la qual l’apretava.\n- Júlia Lívia, Drusil·la i Agripina van ser les tres amants seves més famoses, però Drusil·la destaca ja que Calígula va deixar-la embarassada i quan aquesta es trobava en el vuitè mes de gestació, Calígula prengué una decisió molt coherent per a ell; suposo que a l'esperar tants mesos i a l'estar tocat de l’ala decideix tallar el ventre d’ella aconseguint que finalment morissin la mare i el nen. Doncs sí, desagrable però cert.\n- Marc Emili Lèpid va ser un altre dels seus amants a més de cunyat. Realment no tenia manies i es relacionava amb la seva pròpia família que tampoc estava malament.\n- Va estar casat 4 cops.\n- El seu problema amb el sexe no acaba aquí (per sort vostra), com a bon sexòpata li encantaven les orgíes i encara més si eren salvatges, i hi participava un convidat molt especial, el seu cavall Incitato.\nI no acabaríem amb aquest home sembla ser! Però per avui això és tot.\nEspero que disfruteu i que us agradi.\nPublicat per Ari a 21:14\nEtiquetes de comentaris: Calígula, llatí\nmasoquista i zoofilíc! Calígula te una pel.lícula i tot, aqui us deixo un tros:\n18 de novembre de 2011 a les 23:18\nHefesto ha dit...\nMolt bona entrada Ari!\n19 de novembre de 2011 a les 12:08\nBona entrada, Ari, i molt oportuna ara que parlem dels emperadors.\nPer sort aquest ho va ser durant poc temps...\nEstic segura que ara com ara aquest tipus de personatges tindrien diagnosticada alguna malaltia mental.\nJa és trist, però, que amb tot el que van fer d'assenyat els romans, en alguns casos només ens quedin les anècdotes d'uns quants depravats, oi?\nBé, a veure qui ens parla ara d'algun altre emperador més seriós!!!!\n20 de novembre de 2011 a les 14:09\nQuanta raó tens Ari, com ens agraden aquestes coses! Encara que podriem parlar d'emperadors més seriosos són molt més divertits els que són com Calígula!\nMolt divertida l'entrada Ari.\n20 de novembre de 2011 a les 20:16\nEsta molt bé l'entrada Ari! Et felicito!\n22 de novembre de 2011 a les 15:10\nmare mevaa com estaven en aquella época!! ha sigut molt divertit lo del cavall, pobre!!!!!!!! com es nota que en aquella época no existia greenpeace...\n24 de novembre de 2011 a les 16:10


El Bloc minimitza la crisi però avisa UM i PSIB que la protecció és la clau del canvi\nArmengol demana tranquil·litat i diu que la decisió d'aturar urbanitzacions «està presa»\nQ.TORRES./Agències | 11 novembre 2007\nLa consellera d'Afers Socials, Fina Santiago, mentre intervé a la jornada de reflexió del Bloc. Foto: NÚRIA RINCÓN.\nUn compromís enlloc d'una aprovació. Això és el que es va trobar el Bloc, després que el Govern del qual forma part ajornàs divendres l'aprovació de la llei i el drecret proteccioniste amb el compromís de fer-los realitat aviat. I amb el sentiment contrariat per aquesta situació, optà per «minimitzar» la crisi, no sense abans deixar clar que si hi ha un element que ha de marcar el canvi, aquest és el de la protecció del territori.\n«La llei sortirà i serà la marca del Bloc. I si PSOE i UM no ho entenen és que no entenen perquè els va votar la gent, que demanava un canvi de política territorial». Així ho va dir el portaveu adjunt del Bloc, Miquel Àngel Llauger, que ahir participà en una jornada de reflexió amb un centenar de càrrecs públics de la coalició.\nEl diputat deixà constància de la sensació «ambivalent» que respira el Bloc arran de la decisió del Govern d'ajornar l'aprovació de la llei, que havia de desclassificar una vintena d'urbanitzacions, i del decret que les havia de paralitzar automàticament. «Hi ha una valoració positiva perquè tenim el compromís que la llei sortirà, però no podem amagar un cert sentiment de decepció perquè la protecció encara no figura al BOIB i ja hi hauria de ser».\nSi Llauger atià les brases, el líder del Bloc, Biel Barceló, s'encarregà de rebaixar la tensió. «Jo minimitzaria la sensació de gran discrepància» i «la sensació de certa crisi en el Govern s'esvairà ràpida», afirmà. El dirigent recalcà el «compromís» assolit perquè la llei s'aprovi i augurà que aquesta fins i tot pot augmentar les àrees de protecció. Al mateix temps, considerà «normal» la discrepància entre socis, però «sense perdre de vista que hi ha una expectativa de canvi que no es pot decebre».\nTot i les matisacions, la presidenta del Consell i líder dels socialistes de Mallorca, Francina Armengol, considerà «exagerada» i «fora de lloc» la reacció del Bloc, que divendres havia lamentat la manca de «coratge» del Govern. La socialista demanà «tranquil·litat» als socis i instà a «deixar treballar» el Govern «en el temps que s'hagi marcat per protegir aquests espais naturals». «Ahir -per divendres- s'aturà per acabar de polir, des del punt de vista tècnic, una decisió que ja està presa».


Chez Francoise Zimmerbach França - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Zimmerbach.\n17a rue du Pflixbourg 68230 Zimmerbach, Zimmerbach, Zimmerbach, França, 68230 - Veure al mapa\nPer als viatgers què vulguin captar les imatges i els sons de Turckheim, Chez Francoise és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Chez Francoise, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, nevera, forn microones, habitacions interconnectades disponibles a cada habitació. L'hotel ofereix instal.lacions fantàstiques, incloses pesca, per ajudar-vos a relaxar després d'un carregat dia a la ciutat. Chez Francoise és la vostra destinació si buscau allotjament de qualitat a Turckheim.\nConfort i qualitat de l'habitació 30,0\nRelació qualitat preu 30,0\nAllotjaments a Zimmerbach


PSOE proposa al Ple del Consell d'Eivissa un acord per rebutjar l'increment de taxes aèries i marítimes que ha decretat el govern Rajoy\nfebr. 17 PSOE proposa al Ple del Consell d'Eivissa un acord per rebutjar l'increment de taxes aèries i marítimes que ha decretat el govern Rajoy\nEl portaveu progressista, Xico Tarrés, ha alerta que aquest paquet de mesures repercuteixen "molt negativament en la connectivitat aèria i marítima".\nEl grup PSOE-Pacte proposarà al pròxim Ple de Consell, que es celebra divendres 22 de febrer, un acord de rebuig al reial decret-llei del Govern Rajoy d'increment de les taxes aèries i marítimes pel seu "perjudici tant a residents com a la indústria turística".Â\nMalgrat les declaracions en contra d'aquestes taxes, formulades per part del PP del Consell, el mateix Partit Popular les ha avalat, no només al Congrés, sinó al mateix Parlament Balear, amb la votació que va tenir lloc dijous passat. Amb aquesta moció, PSOE-Pacte vol que el PP d'Eivissa rectifiqui el seu vot favorable a les taxes davant del Parlament i s'hi manifesti en contra: "Un pronunciament unànime del Consell seria molt important per poder fer força", ha remarcat Tarrés.\nEn la moció es fa referència a les mesures que estableix el Govern del PP referents al trànsit aeri o marítim, com la creació d'una nova taxa aèria i l'increment d'un 128% de la taxa de seguretat marítima. A més, també s'ha decidit ajornar fins al mes de novembre el nou sistema telemàtic que evitarà haver de presentar el document de certificat de residència a l'hora de viatjar.\nLa moció de PSOE-Pacte també fa referència a la privatització d'AENA i a la paràlisi de les inversions per part del ministeri de Foment. Concrement, el més afectat és el port d'Eivissa, que pateix nous retards en els projectes com l'estació marítima des Botafoch o la reforma interior del port d'Eivissa. Com recorda Tarrés, s'ha acumulat un altre any de retard i a aquestes alçades "ni sabem quin és el projecte". La situació és "molt trista", ha dit el portaveu progressista, sobre tot "perquè les institucions d'Eivissa no estan liderant la reforma del port".\nLa moció també fa referència a la política del PP d'avançar cap a la privatització d'AENA, que tendria efectes "molt negatius per a un aeroport com Eivissa", ja que l'estratègia comercial quedaria en mans privades i sense control públic. Al contrari, PSOE-Pacte proposa un model de cogestió amb la participació de les institucions i agents socioeconòmics de l'illa.\nMOCIÓ DE REBUIG A L'INCREMENT DE TAXES I AL DETERIORAMENT DE LA CONNECTIVITAT AÈRIA I MARÍTIMA DE L'ILLA D'EIVISSA\nAteses les polítiques del Govern de l'Estat d'avançar cap a la privatització de l'ens de gestió aeroportuària AENA, enfront d'un model de col·laboració i de cogestió amb la participació de les institucions i agents socioeconòmics de l'illa d'Eivissa.\nAtesa la retallada i paràlisi de les inversions tant en matèria portuària com aeroportuària que està imposant el Govern de l'Estat.\nAtesa l'aprovació per part del Govern de l'Estat del Reial Decret-llei 1/2014, de 24 de gener, de reforma en matèria d'infraestructures i transport, que estableix un seguit de mesures que afecten negativament la connectivitat aèria i marítima de l'illa d'Eivissa.\nAtès que el referit reial decret-llei estableix noves taxes per al transport aeri, tant de passatgers com de mercaderies, que vendran a encarir els preus del bitlles tant per a residents com per a turistes així com dels subministraments a la nostra illa.\nAtès que el referit reial decret-llei estableix també un important increment de les taxes de navegació, des de les petites embarcacions d'esplai fins a les de passatgers, mercaderies o de creuers turístics.\nAtès que el referit reial decret-llei amplia el termini per a la implantació del sistema que evitarà la presentació del document de certificat de residència per poder viatjar.\nAtès que el referit reial decret-llei afecta negativament tant la mobilitat dels residents com l'arribada de turistes per via aèria i marítima a la nostra illa, que és el motor econòmic d'Eivissa.\nPer tot això exposat anteriorment, el grup PSOE-Pacte presenta per a la seua aprovació al Ple la següent moció:\n1. El Ple del Consell d'Eivissa insta el Govern de l'Estat a paralitzar els plans de privatització de l'ens públic AENA i obrir un nou procés per avançar cap a un model de col·laboració i cogestió que suposi la participació de les institucions públiques i agents socioeconòmics de l'illa d'Eivissa en els òrgans de control de l'Aeroport d'Eivissa.\n2. El Ple del Consell d'Eivissa insta el Govern de l'Estat a aixecar la paralització de les inversions previstes a l'Aeroport i al Port d'Eivissa, la definició de les quals també han de comptar amb la participació de les institucions de l'illa.\n3. El Ple del Consell d'Eivissa manifesta el seu rebuig al contingut del Reial Decret-llei 1/2014, de 24 de gener, de reforma en matèria d'infraestructures i transport, especialment per l'increment que suposarà dels preus del transport aeri i marítim, tant a residents com a turistes.\n4. El Ple del Consell d'Eivissa insta el Govern de l'Estat a prendre totes aquelles mesures que repercuteixen en un descens del preus del bitllets, tant a residents com a turistes, i millora de la connectivitat aèria i marítima de l'illa d'Eivissa.


El Museu del Port enceta el ‘Viatge a la Constel·lació Museu’ aquest cap de setmana | Tots21 | Notícies de Tarragona, Reus, Tarragonés i Baix Camp\nEl Museu del Port enceta el ‘Viatge a la Constel·lació Museu’ aquest cap de setmana\nEl Museu del Port, juntament amb set més museus de Tarragona, obren portes virtualment, aquest dissabte 14 de novembre, sota un mateix concepte: la diversitat. I el Museu ha escollit la diversitat de gènere. Aquests espais participen en l’itinerari virtual ‘Viatge a la constel·lació museu’, que substitueix enguany, a causa de la covid-19, els actes presencials de la Nit dels Museus. Una nova iniciativa que, a més d’endinsar-se en el ric patrimoni artístic i cultural de Tarragona, se suma a la celebració amb motiu dels 20 anys de la declaració del conjunt monumental de Tàrraco com a Patrimoni Mundial.\nAixí doncs, del 14 al 20 de novembre, es pot fer un itinerari telemàtic pels diferents museus tarragonins per descobrir una peça al voltant d’un mateix tema: la diversitat. En aquest ‘Viatge a la Constel·lació Museu’ es pot descobrir la peça o element patrimonial que proposa cada una de les institucions sobre la diversitat a través d’un vídeo que permet entendre la diversitat present en el patrimoni de la ciutat. Per a poder participar en la ruta cal accedir a l’enllaç d’Auriga Serveis Culturals (http://aurigasc.com/portfolio-posts/viatge-a-la-constellacio-museu/), i descobrir quina peça proposa cadascuna de les institucions. Uns vídeos de curta durada serviran per contextualitzar cada element.\nLa ruta es pot seguir del 14 al 30 de novembre, des de casa o visitant el Museu del Port que continua obert al Tinglado 2 del Moll de Costa amb una reducció del seu aforament i amb les mesures de seguretat i higiene pertinents.\nEn aquest espai del Tinglado 2, el Museu del Port, que ha tancat per a la rehabilitació integral, mostra, en una exposició temporal, un recorregut per la història portuària tarragonina. L’entrada és gratuïta i s’hi poden trobar les tipologies de vaixells i els diferents sistemes de propulsió amb la incorporació del model del mercant Mont-sant, de propulsió a vapor al costat de la vela i el rem. També s’ha recreat una retrospectiva del comerç al moll de Costa del qual el mateix Tinglado 2 en formava part, així com elements de l’ofici de boter, mestre d’aixa, remendadores i cosidores de sacs. Els àmbits de la història portuària a més del món de la pesca i l’esport conformen l’exposició temporal.\nLa mostra és oberta de dimarts a dissabtes, de 10 h a 14 h i de 16 h a 19 h, i diumenges i festius d’11 h a 14 h. Dilluns és tancat.\nUna altra activitat que proposa el Museu, és Fem memòria… on es busca la col·laboració del públic, des de les xarxes socials, per completar l’arxiu de fotografies històriques del seu fons @museuporttarragona Els tallers més emblemàtics del Museu del Port són a la proposta virtual Educa Digital destinada a escoles i esplais, amb activitats sobre continguts entorn del Port i de la mar. Aquesta iniciativa inclou un vídeo de cada activitat i un joc multimèdia per practicar els continguts adquirits.\nCal fer reserva mitjançant museuport@porttarragona.cat o bé al 977 259 434.\n21/11/2020 La diversitat de gènere, la proposta al ‘Viatge a la constel·lació museu’ del Museu del Port\n18/11/2020 El Centre d’Art Tarragona presenta l’exposició ‘I am able’\n30/07/2020 Més noves dramatúrgies que mai al FITT 2020\n17/02/2021 La Virgueria torna a la Trono amb ‘Snorkel’


Veu de Mel: d’octubre 2008\nEncara buscant l'abella reina\nS'ha desfermat la guerra més interessant pel número 1, segurament de l'última dècada. Començant ja a cobrir la baixa de la Justine Henin, que es completarà amb l'últim masters que ella mateixa va guanyar, encara no tenim amb claredat cap número 1 que destaqui per sobre de les altres.\nI és que l'Ana Ivanovic des de que va ser núm 1, que es va enfonsar. No ha fet més que perdre. Ha obtingut un rècord de 5 victòries i 6 derrotes, per a la que semblava que podria ser la núm. 1 més o menys més estable amb la baixa per enèsima vegada, de la Maria Sharapova.\nLa gran promesa, la que des d'aquí sempre hem reivindicat com la que hauria de ser la següent gran dominadora, perquè està per sobre de la resta, i perquè és la millor -no em paguen per escriure això- torna a estar uns mesos de baixa, com l'any passat i com alguna altra vegada. Tot un any de lluita intensa per fer-se amb el número 1 i, just quan el gran trofeu requeia a les seves mans, gràcies a l'adéu de la Justine... patapam, una mala ratxa i una lesió des dels JJOO fins final de temporada. La maleïda espatlla dreta.\nNo voldríem auto roixar-nos la festa, però m'està començant a pujar la mosca al nas. Tot just, la Maria té 21 anys. D'aquí al 19 d'abril, quan farà 22 encara falten molts mesos, però el rànking de la WTA no perdona i els punts es van restant, tot i que ella s'ha sabut mantenir bé, ja que la lesió de l'any passat va abarcar bona part d'aquestes dates, menys les que començaran a venir a final de temporada i, recordem, l'AUS Open.\nEl cicle total és d'un any. Si ja tens una base de punts, (ara té 3041 i és la núm 6 del rànking) tens molta feina feta. Però si vens de més avall, has d'estar tot un any per arribar al capdamunt; o sigui, un any que perds de bon tennis en el que ja podries haver estat núm. 1. I aquest any havia de ser el seu any, el que més em fa patir és que no sigui d'aquelles jugadores que sempre s'estan lesionant i han d'estar sempre recuperant punts.\nDe moment encara falta perquè això es produeixi, no cridem el mal temps i siguem optimistes: l'actual núm. 1, perquè li toca i de moment ho ha merescut, és la Jelena Jankovic, que ha fet una 2a meitat d'any molt complerta i ara està fent un sprint final excepcional. Però només té 4.230 punts, i ja s'ha disputat els quatre grand slams i és que a més a més ha arribat a núm. 1 arribant tan sols a la final del US Open, davant una Serena Williams espectacular, jugant com quan era l'absoluta dominadora, ara ja fa anys. Arribaria a núm 1, però la WTA està convulsa, la Serena tampoc és la d'abans i tampoc va a tots els torneigs.\nJo, sincerament, tal i com està el rànking, claríssimament apostaria per la Dinara Safina. L'auge tennístic rus és evident, ja fa un parell d'anys o potser més, que és aclaparador. Ara mateix hi ha 5 russes entre les 10 primeres del rànking, i perquè l'Anna Chakvetadze és tan irregular que ara ha baixat una miqueta, perquè n'havien aribat a ser 6.\nI és que surten russes de sota les pedres. Quan no té el toc màgic l'una, el té l'altra. Aquest any claríssimament ha acabat essent el de la Dinara Safina, jo crec que és la que mereix més el núm. 1; amb tots els respectes que em mereix l'Elena Dementieva, campiona olímpica, que també viu una mica de rampells de gran tennis. l'Elena ja havia arribat a núm 4, la posició que ara mateix ocupa fa 4 anys. Sembla que a cada cicle olímpic brilla com una estrella, que és el que és, i aquesta vegada s'ha tret l'espina i s'ha endut l'or i no la plata com a Atenes.\nSi la Jelena és 1a amb 4230 punts, 2a ho és la Serena amb 4017, 3a la Dinara amb 3782, i ja segurament un esglaó per sota l'Elena amb 3470 punts. L'Ana segueix el dolç declivi amb 3288 punts mentre que a la reserva la superpotència del tennis, Maria Sharapova, aguanta sisena amb 3041 punts tot recuperant-se. Aquesta és la perspectiva actual. Val a destacar que la que havia estat fins fa pocs mesos una jugadora mitjana, i una molt bona jugadora de dobles, s'ha destapat amb un joc terrible com una revel·lació huracanada: és la Vera Zvonareva. Avui 9ena amb 2182 punts, de ben segur que passarà la Venus Williams (2311 p.) i es colarà al Masters, perquè és de justícia, només cal veure-la jugar. És molt possible que de totes maneres hi sigui, perquè si la Maria no torna pel Masters, ella podrà ocupar la seva plaça. Això si! amb el permís de l'Agnieszka Radwanska que està tan sols a 36 punts! Sincerament, encara que la distància sigui curta, és més gran del que sembla. La Vera va molt forta.\nLa batalla està servida. Qui acabarà la temporada com a número 1 del món?\nPublicat per Veu de Mel a les 21:07:00 0 comentaris


El Consell Català de l’Esport va camuflar les subvencions a les ONGs del diputat Francesc de Dalmases - El triangle\nEl jutge Joaquín Aguirre les investiga en el sumari del cas Volhov\nEl 9 de juliol del 2019, la interventora general de la Generalitat, Rosa Vidal, enviava una alarmada comunicació a Antoni Reig, director del Consell Català de l’Esport (CCE). “Senyor Reig: avui s’ha personat a les meves dependències la Guàrdia Civil requerint aclariments sobre el manament del 4 de juny sobre subvencions. Li adjunto el requeriment”, deia la comunicació.\nLa veritat és que el titular del jutjat d’instrucció número 1 de Barcelona, Joaquín Aguirre, havia demanat tota la informació sobre subvencions públiques que hagués atorgat el CCE a la Fundació CATmón i a l’Associació Igman, que controlaven Víctor Terradellas i Francesc de Dalmases. El primer era l’exresponsable de relacions internacionals de Convergència Democràtica de Catalunya (CDC), mentre que el segon era, en aquelles dates, diputat de JxCat.\nEl secretari general de l’Esport de la Generalitat, Gerard Figueras, havia remès al jutjat un informe en el qual negava que la seva àrea hagués signat cap conveni o hagués atorgat cap subvenció a les dues entitats citades. En un informe de la Guàrdia Civil, no obstant això, es recull que Figueras admetia que el Consell “va encarregar la publicació de determinats articles de temàtica esportiva a la revista Catalan International View durant el període 2013-2016.\nL’esmentada revista es va considerar com un bon canal per situar Catalunya al món, com a avantsala de possibles reptes futurs, per donar a conèixer la potencialitat del país com a possible seu d’esdeveniments internacionals, atenent la seva difusió i repercussió internacional i la seva posada a disposició d’alts càrrecs de les Nacions Unides, primers ministres i ministres d’Exteriors, dels membres de l’Eurocambra, de les agències internacionals i dels corresponsals estrangers que treballen a Catalunya”. En les converses intervingudes per la Guàrdia Civil, no obstant això, Figueras parla amb Lluís Pallisera i aquest li especificava: “El que passa és que dos… dos articles… que no són… ben bé… de l’àmbit esportiu. Aquí és on podem tenir els problemes…”. Aquests pagaments sumaven, en total, una mica més de 48.000 euros.\nEl més curiós del cas és que els pagaments a CATmón no els va fer directament el CCE, sinó que se sospita que van ser vehiculats a través de les empreses Viajes Zoetrope, The Exclusive Alternative Tour i Viajes Duero. Aquestes tres empreses eren clientes de CATmón i li van pagar diverses quantitats que se suposa que eren pels articles que li interessaven al CCE.\nLes comunicacions interceptades entre els directius del CCE van oferir algunes sorpreses més, perquè els agents de la Guàrdia Civil van poder sentir com la cúpula de l’esport català va aplicar la llei del silenci sobre les relacions amb CATmón i Igman: només notificarien les qüestions relacionades amb subvencions. I, si no hi havia subvencions oficials, no es notificaria res al jutjat. Davant d’aquesta omertà, els agents es van dirigir a la interventora general per demanar “tota la documentació relativa a aquestes entitats, ja siguin factures, convenis, sol·licituds de subvencions o altres tipus d’expedients, en els quals el proveïdor/beneficiari sigui directament alguna de les entitats esmentades”.\nAixí, Rosa Vidal demanava al seu interlocutor: “Hauria de manifestar de manera expressa l’estat de la tramitació en què es troba qualsevol documentació relativa a les entitats esmentades durant el període 2013-2019. En el cas que correspongui, si consten sol·licituds de subvencions no concedides, cal aportar l’expedient administratiu de denegació i/o arxiu d’aquest”.\nA Vidal, la cúpula del CCE sí que li va respondre: “L’informem que la Fundació CATmón va sol·licitar l’1 d’agost del 2017 una subvenció per import de 178.883 euros, exclosa de concurrència pública, per propiciar centres esportius en el medi rural com a centres d’animació socioculturals i esportius a Pazaric, Otzima Hadzici, cantó de Sarajevo (Bòsnia i Hercegovina), sota el títol ‘L’esport, el motor més poderós per aconseguir la pau i l’esperança d’un futur millor’. Aquesta subvenció va ser desestimada en data 27 de desembre del 2018 per resolució del secretari general de l’Esport i de l’Activitat Física i notificada a l’entitat”. Poc després, la interventora enviava tota la documentació requerida al jutjat número 1.\nLa història oculta és molt més truculenta. Un informe de la Guàrdia Civil explica que la Intervenció General va sol·licitar informació sobre les subvencions a les diferents conselleries, però després de captar una conversa de Gerard Figueras amb Lluís Pallisera, sotsdirector general de Gestió del CCE, van tenir coneixement que “pel que sembla, sí que hi havia informació i, de fet, el Consell de l’Esport l’havia preparat, tal com acredita el document confiscat durant el registre, però, atès que no eren subvencions, la intervenció havia decidit que de l’escrit del jutjat no en farien cas”.\nAquesta omissió estava perfectament planificada: “Per escudar-se davant de futures responsabilitats, els interlocutors al·ludeixen al fet que existeixen missatges (suposadament correus) entre el Consell i la Intervenció que farien valer en el cas que algú demanés explicacions”. I després, l’informe relata la satisfacció dels contertulians: “Era tan gran l’alleujament davant la decisió de no enviar informació a aquest jutjat que Gerard Figueras comenta que a Reig [segurament en referència a Antoni Reig, director del Consell Català de l’Esport] li devia haver augmentat la panxa tres talles de tan content que s’havia posat”.\nPrevEl Consell Català de l’Esport camufló las subvenciones a las ONGs del diputado Francesc de Dalmases (JxCat)


Tall de trànsit a Verge de Montserrat els dies 15, 16 i 17 Noticias\nEls dies 15, 16 i 17 es tallarà el trànsit de vehicles a l’av. de la Verge de Montserrat en la confluència amb el c. de Jaume Casanovas, costat mar. El motiu són unes obres derivades d’un pas de canalització de serveis. Es preveu que el trànsit es normalitzarà el dia 17 a la tarda.


Nélson Semedo, un fitxatge amb efecte doble\nL'arribada del lateral portuguès promou el retorn de Sergi Roberto al mig del camp\nNélson Semedo, nou lateral dret del Barça.\nRedacció Juliol 15, 2017 12:15 pm\nEl Barça va presentar, aquest divendres, el segon fitxatge de l’era Valverde. Després del retorn de Gerard Deulofeu, que també ahir va signar el seu nou contracte amb el club blaugrana, el següent en segellar el seu acord amb l’entitat barcelonista ha estat Nélson Semedo, un lateral dret portuguès de 23 anys, internacional i procedent del Benfica, amb qui ha disputat 65 partits oficials en les darreres dues temporades. Cobrir la posició de lateral dret s’havia convertit en una tasca primordial i la negativa d’Arsène Wenger a negociar per menys de 50 milions d’euros un traspàs d’Héctor Bellerín ha obligat la secretaria tècnica del Barça a actuar pensant en alternatives.\nI el pla B ha acabat essent Nélson Semedo, un jove lateral amb molta projecció. Una promesa de futur, però un jugador que ja ha signat partits de molt alt nivell amb el Benfica, amb qui s’ha proclamat campió de lliga en les dues darreres temporades i amb qui ha disputat, només durant aquest curs, 47 partits (31 de lliga, 8 de Champions League, 5 de Copa 2 de Copa de la Lliga i un de Supercopa). I una dada altament rellevant: de 47 partits disputats, 47 titularitats.\nSemedo és un futbolista de creixement permanent, almenys pel què fa al seu rendiment professional de les dues darreres temporades. Un lateral molt ràpid, agressiu, amb qualitat tècnica, capacitat combinativa i molt disciplinat a nivell tàctic. És conscient dels moments en els quals s’ha d’incorporar a l’atac i les situacions en les quals ha de prioritzar el posicionament defensiu. Té una gran capacitat de desequilibri i és valent en l’un contra un, fent-se fort en la parcel·la ofensiva del terreny de joc, probablement per la seva posició originària: mitjapunta.\nJa des de l’estiu passat, tant a Portugal, com al Regne Unit (José Mourinho el volia pel Manchester United), s’ha comparat Semedo amb Dani Alves. A una distància quilomètrica del rendiment global d’Alves -és un dels jugadors amb més títols en la història-, al portuguès se’l relaciona amb el brasiler per la seva capacitat de combinar i d’assistir com si fos un migcampista més, fent valer una tècnica molt depurada. La pretemporada als Estats Units servirà a Valverde per acabar de decidir-se entre Aleix Vidal i el nou fitxatge.\nSergi Roberto, retorn al mig del camp\nEl segon aspecte interessant del fitxatge de Nélson Semedo és la definitiva tornada de Sergi Roberto a la seva posició natural. Dos anys després de la seva reconversió, primer per una inoportuna lesió de Dani Alves i, posteriorment, per la decisió de Luis Enrique de no incorporar un nou lateral, el de Reus tindrà l’oportunitat de demostrar les seves enormes facultats com a migcampista. Format durant tota la seva carrera com a migcentre o interior, Sergi Roberto ha forjat un lloc a l’onze titular del Barça en base a un sacrifici admirable. El 28 d’agost del 2015, Luis Enrique el va fer saltar a San Mamés per ocupar el lloc d’Alves, lesionat en el minut 20 de partit. Mai abans havia jugat de lateral dret. Però a partir d’aquell moment, Roberto es va posar la granota i va batallar per ser titular, encara que fos en una posició desconeguda.\nLa sortida del brasiler, l’estiu passat, va obrir les portes de la titularitat a un barcelonista de pedra picada que va agafar-se al lateral dret com si es tractés de l’últim tren per a triomfar al Camp Nou. El seu rendiment i generositat ha estat lloable, tot i les conscients dificultats que comportava haver de substituir Dani Alves, un dels millors laterals drets de la història, i la insistència ha tingut premi. Ara, l’arribada de Semedo li posa al davant un nou ventall de possibilitats. El mig del camp espera Sergi Roberto.


“Acte institucional” en la visita oficial del Governador al Rotary Club de Lleida. – Rotary Club de Lleida\nset.\t24\t2021\nLleida 17 de setembre de 2021.\nEl Club Rotari de Lleida, va celebrar el seu primer acte institucional d’ençà l’inici de la pandèmia.\nAquest esdeveniment suposa un pas més cap a la normalitat i es va desenvolupar a les instal·lacions del Club de Tennis Lleida, en companyia d’autoritats locals com el subdelegat de Govern a Lleida, José Crespín, el 5e Tinent d’Alcalde i Diputat, Sr. Paco Cerdà, la Regidora i Diputada, Sra. Maria Burrel, el regidor Ignasi Amor, el president del Club de Tennis Lleida, José Luis Solans i representants de diferents àmbits de la societat lleidatana, empresaris i amics del club.\nAquest acte va coincidir amb la visita del Governador del Districte 2202, José Antonio Riquelme, que anava acompanyat de l’Assistent de la zona 5, Anna Cerdà. Tots dos es van reunir amb els components de la Junta del Club en moments previs a la celebració de la cerimònia i posterior sopar.\nDurant la cerimònia es va realitzar el tradicional traspàs de la presidència de Laureana Cervera (Presidenta 2020-2021) a Montserrat Navarro, que dirigirà el club en el període 2021-2022.\nLa presidenta va presentar als components de la Junta Directiva d’aquest any, així com els presidents dels comitès i va exposar breument els projectes que preveu es duguin a terme durant el proper any:\nImplantación del monument rotari a la ciutat: “Punt Rotary a Lleida”, abans de les festes de Nadal,\nOrganització d’un RYLA (Rotary Youth Lidership Award) dedicat a tècniques de supervivència en la natura (en una data encara sense determinar).\nEls premis Protagonistes del Demà, del RC de Llleida, al febrer de l’any 2022.\nla Cursa Solidària d’Orientació, al maig de 2202\ni altres, com la finalització del projecte “Sala Rotary Lleida” a l’Hospital Arnau de Vilanova.\nEs va realitzar la Presentació i Implantació -virtual- del “Punt Rotary a Lleida”, que posarà de manifest la presencia de Rotary i dels Rotaris a la Ciutat de Lleida.\nEl -Punt- està previst col.locarlo a l’Avinguda de Jaume II, el diumenge 14 de novembre d’enguany.\nDesprés es lliuraren tres reconeixements Paul Harris Fellow, per agrair la tasca solidària i la col·laboració amb el club al llarg dels últims anys i especialment en les accions de recollida i distribució d’aliments i altres productes solidaris durant la pandèmia de Covid-19, a les persones que mencionem seguidament, que van ser presentades -respectivament- per la presidenta sortint Laureana Cervera, el PGD.2202 2019-20, Guillem Saez i el Rotari fundador del RC de Lleida, Abel Boldú.\nEls homenatjats van ser el Sr. Josep Segura, vicepresident de la Cooperativa d’Al Camp de Foment Maialenc “Baró de Maials”, productors de l’Oli Solidari a benefici del programa Polio Plus. El Sr. Rafel Oncins, membre de el club i director de RSC a la cadena de supermercats SUPSA (Plusfresc) i la Sra. Lorena Requena, Administradora de l’empresa PIPS Nature, empresa que ha donat les Tisanes del Dr. Abel Boldú, de les que han estat distribuïdes centenars de caixes, en diferents entitats de Lleida, Osca i Saragossa en col·laboració amb els clubs d’aquestes zones.\nTambé es va imposar l’insígnia a dos nous socis, la Dra. Maite Utgés i el Sr. Daniel Dolha, el qual va participar manera virtual a través de videoconferència. Tots dos van fer l’acceptació com a Rotaris, responent als seus corresponents padrins, la presidenta Montserrat Navarro i el PDG Guillem Saez.\nSeguidament va prendre la paraula el Governador, José Antonio Riquelme, per a sintetitzar els seus sentiments i valoració del acte, i intercanviar banderins i records amb la presidenta Montserrat Navarro.\n(En cloure l’acte, el Governador va deixar testimoni i signatura al Llibre d’Honor del Club).\nFinalment, la presidenta Montserrat Navarro va dirigir unes paraules d’agraiment i comiat al asistents, després de les quals el Governador va clausurar l’acte.\nEn acabar, es va realitzar la protocol·lària foto de record, que apareix a la portada.\nTags-Punt- Rotary A Lleida Gobernador JA Riquelme Ignasi Amor José Crespín José Luis Solans Josep Segura Laureana Cervera Lorena Requena Maria Burrel Montserrat Navarro Paco Cerdà PDG Guillem Saez Rafel Oncins Rtn Anna Cerdà\nPrevious PostPrevious [IMATGES ] “Acte institucional” del Rotary Club de Lleida: Lloc – Reunió amb el Governador i Foto de Grup…\nNext PostNext [Minuts Rotaris]: “Que es Rotary”, a la reunió ordinària del Rotary Club de Lleida.


Inici del programa “Jove Activa’t” | Joventut\nInici / Notícies / Inici del programa “Jove Activa’t”\nEl servei d’Ocupació i Formació de l’Ajuntament de Vilafranca del Penedès enceta un nou programa per a joves de 16 a 30 anys en situació d’atur laboral que volen accedir al món del treball o continuar el seu procés formatiu. “Jove Activa’t” és una continuació del Joves en acció per a la recerca de feina, programa en el que han participat prop de 60 joves assolint resultats molt satisfactoris, el 50% han retornat al sistema educatiu reglat o han realitzat formació no reglada, el 15% s’han incorporat al mercat de treball i la resta s’han derivat a altres recursos formatius o segueixen realitzant recerca activa de feina.\n“Jove Activa’t” té l’objectiu de promoure l’activació i dinamització dels joves per a la millora de les competències bàsiques i les possibilitats de trobar una feina i/o retornar al sistema educatiu. En el programa es donarà suport als joves mitjançant diferents accions de tutorització, i d’acompanyament en la seva inserció laboral o en la recerca del seu itinerari formatiu. També es duran a terme accions formatives en competències bàsiques adaptades a les necessitats i interessos dels joves, i centrades en el coneixement de tots els recursos existents tant a nivell laboral com formatiu. A la vegada, el programa també promou activitats per apropar els joves al teixit empresarial del territori.\nA l’igual que en el programa Joves en acció, un grup de joves faran l’itinerari amb metodologia de l’Aprenentatge Productiu per tal d’accedir d’una forma pràctica al món de les professions. Tanmateix una part d’ells/es és prepararà per accedir als programes de Formació i Inserció (PFI) de l’any vinent en diferents especialitats.\nPer a inscriure’s al programa es pot fer a través de la web del servei d’ocupació: http://ocupacio.vilafranca.cat, o bé adreçar-se a La Fassina, a l’avinguda Catalunya, 22, tel. 93 892 03 58 de l’Ajuntament de Vilafranca del Penedès.\nEl programa “Jove Activa’t” està impulsat i finançat per l’Ajuntament de Vilafranca del Penedès, amb el suport econòmic de la Diputació de Barcelona dins el programa de les Transicions Educatives per al curs 2018-2019.


Margarida i Pere: Tiana + Endimoniada (20-05-2012)\nL’Endimoniada és una cursa nocturna de muntanya nocturna en la que es puja des de la platja fins a la torre de guaita de la Coscollada de l'Amigó\ni es torna a baixar fins la platja, passant per corriolets una mica tècnics, en un trajecte d'uns 18 km i amb un desnivell d'uns 500 m positius.\nCórrer de nit per aquest terreny no ha de ser fàcil, tot i això hi havia una 400 participants quan es va fer, el dia 2 de juny. Aquí teniu l'enllaç a un vídeo de la televisió de Badalona del dia de la cursa\nEl dia 20 de maig vaig fer el recorregut sortint des de Tiana, caminant a les pujades i trotant una mica a les baixades. Vaig trigar 90 minuts per arribar al Vigia Beta, i en total em van sortir 2h 44', així que m'hauria anat justet per poder-la fer, ja que el temps màxim per fer-la era de 3 hores, i això que de dia ha de ser molt més fàcil que de nit.\nM'agradaria provar-ho algun dia de nit, i arribar de bon matí al Pont del Petroli, però de moment no m'hi veig, sóc més aviat diürn.\nAquest és el meu recorregut al wikiloc, l'Endimoniada sortiria del petit rectangle de la platja, la resta és l'anada i tornada a Tiana.\nPublicat per Margarida i Pere a 7:55


Un lord, investigat per un vídeo en què esnifa cocaïna amb prostitutes | Internacional | EL PAÍS Catalunya\nUn lord, investigat per un vídeo en què esnifa cocaïna amb prostitutes\nEl vicepresident de la Cambra alta britànica renuncia a encapçalar la comissió de conducta\nLondres 27 JUL 2015 - 16:12\tCEST\nLord John Sewel. Suzanne Hubbard ap\nQuan el lord britànic John Sewel va demanar a les prostitutes amb qui suposadament va consumir cocaïna i va compartir roba interior i confidències que el portessin “pel mal camí”, probablement no es referia a això. Tampoc sabia que aquella trobada s'estava gravant, ni que desencadenaria una investigació policial i que li costaria la vicepresidència de la Cambra no electa i el seu lloc al capdavant de la comissió sobre “conducta i privilegis” dels lords pel qual cobrava 84.525 lliures a l'any.\nThe Sun va difondre diumenge fotografies de Sewel esnifant ratlles damunt d'una taula, amb un bitllet de cinc lliures, i dels pits d'una prostituta. Les gravacions, segons el tabloide, van tenir lloc a l'apartament de Sewel a Dolphine Square, prop del Parlament. Aquest matí el periòdic sensacionalista n'ha aportat més material, en el qual es veu el lord, de 69 anys, vestit amb uns sostenidors taronges i una caçadora de cuir negre amb tatxes, i se'l sent malparlant de diversos polítics, inclòs el primer ministre.\nDavid Cameron, diu Sewel, “és el primer ministre més simple i superficial que hi ha hagut mai”. Boris Johnson, l'alcalde de Londres, és “una broma” i un “babau de classe alta i col·legi privat”. Alex Salmond, diputat de l'SNP, “un totxo i un pompós estúpid”. Tony Blair, en el Govern del qual va treballar Sewel, va decidir entrar a la guerra de l'Iraq perquè “es va enamorar de George Bush”. I la batalla pel lideratge al Partit Laborista, pel qual se'l va designar com a lord abans d'actuar com a independent, és un “gran nyap”.\nSewel, que no ha comentat públicament les imatges, ha dimitit del càrrec de vicepresident de la Cambra alta i de president de la comissió de conducta i privilegis, i ha estat suspès de militància del Partit Laborista. Però no ha abandonat el seu escó.\nLa presidenta de la Cambra, la baronessa Frances D'Souza, ha condemnat el comportament de Sewel, que ha qualificat d'“escandalós i inacceptable”. Ha demanat la intervenció policial i una investigació interna per determinar si els actes protagonitzats per Sewel infringeixen el reglament parlamentari.\nEncara que la policia decidís no actuar, Sewel podria convertir-se en el primer lord que es veu obligat a abandonar el seu escó vitalici en virtut, precisament, d'una norma introduïda el març passat que ell mateix va impulsar. Aquesta norma permet vetar els lords del Parlament si trenquen el codi de conducta, que estableix que els membres de la Cambra no electa han d'“actuar sempre d'acord amb el seu honor personal”.\nEl diputat laborista John Mann ha insistit que Sewel hauria d'abandonar voluntàriament la Cambra abans de ser expulsat. Si no ho fa, Sewel haurà de comparèixer, per explicar el seu comportament, davant la comissió que ell mateix presidia.


Data de la publicació : 29.04.2022\nEl dissabte 7 de maig, de 18 a 20 h se celebrarà a la Pista Poliesportiva de Cerdanyola Remigio Herrero la segona edició del Festival Cultural de Cerdanyola. Una iniciativa del teixit associatiu que s’emmarca en el Pla d’Actuació Integral de Cerdanyola.\nA través dels diferents espectacles de ball, teatre, poesia, play-back... l’objectiu del festival és mostrar la riquesa cultural del barri més poblat de Mataró i que compta amb gran diversitat d’orígens i cultures i establir un espai de coneixement mutu entre les entitats que conviuen en el territori. La música, la dansa són disciplines que afavoreixen en aquesta ocasió l’intercanvi i la cohesió sociocultural.\nLes entitats de la Taula d’Entitats de Cerdanyola que actuaran en el Festival són: Associació Cultural de Cerdanyola, Associació Jimayoor, Associació Cultural i Social Badenya, Casa de Andalucía, Centre Cultural i Recreatiu Casal del Barri, Círculo Flamenco Andaluz, Col·lectiu de Teatre EPMA i Penya Cultural Al-Andalus.\nEl Festival Cultural de Cerdanyola es va organitzar per primera vegada l’any 2019, si bé a causa del Covid-19 es va haver d’ajornar fins aquest 2022 que, amb la millora general de la situació de la pandèmia, s’ha pogut organitzar una segona edició. Així, el II Festival Cultural es vol que sigui l’inici d’una celebració anual on en cada edició es puguin incorporar noves entitats i noves mostres culturals. Enguany el Festival s’ha organitzat en format de teatre/auditori, a la Pista Poliesportiva de Cerdanyola Remigio Herrero.


Cal Ble Multiespai - Av�s legal\nCal Ble Multiespai\nAv. Can Mag�, 5\n08173 St Cugat del V.\ncr�dits avis legal general\nAquesta p�gina web ha estat creada per Cal Ble , amb car�cter informatiu. El fet d'accedir a aquesta p�gina implica el coneixement i acceptaci� dels seg�ents termes i condicions.\n1. Titularitat de la p�gina web. El nom del domini www.calble.com, est� enregistrat a favor de Cal Ble, amb CIF B61768393 i domicili social en Av. Can Mag�, 5, 08173-St Cugat del V. (Barcelona). Tel�fon de contacte 936756347 i adre�a de correu electr�nic calble@calble.com.\n2. Propietat intel�lectual de la web. Tots els drets de propietat intel�lectual del contingut d'aquesta p�gina web i el seu disseny gr�fic,\ns�n propietat exclusiva de Cal Ble, corresponent-nos l'exercici exclusiu dels drets d'explotaci� dels mateixos.\nPer tant queda prohibida la seva reproducci�, distribuci�, comunicaci� p�blica i transformaci�, total o parcial, sense l'autoritzaci� expressa de Cal Ble. Igualment, tots los noms comercials, marques o signes distintius de qualsevol classe continguts en aquesta p�gina web estan protegits per llei.\n3. Contingut de la web i enlla�os. L'usuari accedeix volunt�riament a aquesta p�gina web. L'acc�s i navegaci� en aquesta p�gina implica acceptar i con�ixer els advertiments legals, condicions i termes d'�s continguts en ella. El fet d'accedir no implica l'establiment de cap tipus de relaci� comercial entre Cal Ble i l'usuari.\nEn Cal Ble no ens responsabilitzem del mal �s que es realitzi dels continguts de la nostra p�gina web, sent exclusiva responsabilitat de la persona que hi accedeix a ells o els utilitza. Tampoc assumim cap responsabilitat per la informaci� continguda en les p�gines web de tercers a les que es pugui accedir per enlla�os des de la p�gina www.calble.com. La pres�ncia d'aquests enlla�os tenen una finalitat informativa, no constituint en cap cas una invitaci� a la contractaci� de productes o serveis que s'ofereixin en la p�gina web de dest�. En cas de que Cal Ble tingui coneixement efectiu de que l'activitat o la informaci� a la que es remet des de aquests enlla�os �s il�l�cita, constitutiva de delicte o pot lesionar bens o drets de tercers susceptibles d'indemnitzaci�, actuar� amb la dilig�ncia necess�ria per suprimir o inutilitzar l'enlla� corresponent amb la major brevetat possible. 4. Intercanvi o difusi� d'informaci�. Cal Ble declina tota responsabilitat que es derivi de l'intercanvi d'informaci� entre usuaris a trav�s de la seva p�gina web. Especialment no ens fem responsables de l'�s que els menors puguin fer d'ella en cas que els continguts a que es pugui accedir puguin ferir la seva sensibilitat. 5. Actualitzaci� i modificaci� de la p�gina web. Cal Ble es reserva el dret d'actualitzar, modificar o eliminar la informaci� continguda en la seva p�gina web, i la seva configuraci� o presentaci�, en qualsevol moment, sense previ avis i sense assumir cap responsabilitat per fer-ho.\n6. Indicacions sobre aspectes t�cnics. A Cal Ble no assumim cap responsabilitat que es pugui derivar de problemes t�cnics o errades en els equips inform�tics, no imputables a la nostra empresa, que es produeixin durant la connexi� a la xarxa d'Internet, o que puguin ser causats per terceres persones mitjan�ant intromissions il�leg�times fora del nostre control.\nDes de Cal Ble no garantim l'abs�ncia de virus i d'altres elements que puguin causar danys en els sistemes inform�tics, en els documents electr�nics o en els fitxers d'usuari d'aquesta p�gina web o de p�gines web de tercers, i per tant, no ens responsabilitzem dels prejudicis que es puguin produir per aquestes causes.\nTamb� quedem exonerats de tota responsabilitat davant de possibles danys o prejudicis que pugui patir l'usuari com a conseq��ncia d'errades, defectes u omissions en la informaci� que facilitem quan procedeixi de terceres fonts.\n7. Tractament de dades de l'usuari. Sense prejudici del previst en l'indicat en cada un dels formularis de la p�gina web, quan l'usuari faciliti les seves dades de car�cter personal, est� autoritzant expressament a Cal Ble al tractament automatitzat de les seves Dades Personals per a les finalitats indicades en els mateixos formularis.\nCal Ble, incorporar� les dades facilitades per l'usuari en un fitxer de la seva titularitat degudament comunicat en l'Ag�ncia de Protecci� de Dades. Cal Ble no cedir� o comunicar� a tercers les dades recollides sense consentiment de l'usuari. L'usuari podr� exercir els seus drets d'acc�s, rectificaci�, cancel�laci� u oposici�, comunicant-ho per escrit a la nostra adre�a postal o a la de correu electr�nic. Advertiment sobre utilitzaci� de cookies. Advertim que aquesta p�gina pot utilitzar cookies. L'usuari t� l'opci� d'impedir la generaci� de cookies, mitjan�ant la selecci� de la corresponent opci� en el seu programa de navegaci�.\n8. Legislaci� i jurisdicci� aplicable. Amb car�cter general, les relacions amb els nostres clients, que es derivin de la prestaci� dels serveis continguts en aquesta p�gina web, estan sotmesos a la legislaci� i jurisdicci� espanyola. Els usuaris de la nostra p�gina web s�n conscients de tot l'exposat i ho accepten volunt�riament.


Un sondatge situa Compromís a tocar del PSPV\nL'única incògnita per reeditar el Botànic és la baixada de Podem\nCompromís remunta les enquestes adverses que tenia al començament de la campanya electoral. La darrera, publicada per València Plaza, el deixa molt a prop del PSPV, que sembla que guanyarà les eleccions. Compromís obtindria entre 22 i 24 escons i els socialistes entre 25 i 27. Amb aquest resultat es garantiria la repetició de l’acord del Botànic, tot i que Podem-Esquerra Unida baixa fins a 8 diputats. La principal incògnita és precisament aquesta baixada de Podem. L’enquesta li dóna un 7,5%, només 2,5 punts per sobre del llindar mínim per obtenir representació a les Corts, que és del 5%.\nDurant la legislatura passada es va intentar reformar la llei electoral, per abaixar aquest llistó, però finalment no va ser possible perquè Ciutadans se’n va desmarcar, tot i que de primer s’hi havia mostrat favorable. Precisament el sondatge pronostica una caiguda de Ciutadans, que passaria de 13 escons a un màxim de 6-8. La mateixa tendència la marca el PP, que pot perdre fins a deu escons i passar de 31 a 21. Tant els socialistes com sobretot Compromís han acollit amb prudència el sondatge, però amb la confiança de poder repetir l’acord del Botànic.


Hipoteca Autopromotor per construir la teva casa - Banco Santander\nHipoteca Autopromotor per construir la teva casa\nSi vols construir el teu habitatge unifamiliar i necessites finançament per fer-ho, demana la Hipoteca Autopromotor de Banco Santander. Amb aquesta hipoteca podràs finançar fins al 100% del pressupost d'execució de l'obra.\nSi el préstec hipotecari sobre l'habitatge es formalitzarà al territori de la comunitat autònoma d'Andalusia, prem aquí (PDF 148 KB).\nQuè és i com funciona la Hipoteca Autopromotor?\nUna Hipoteca Autopromotor és un préstec hipotecari adreçat específicament a aquells particulars que necessiten finançament per construir el seu propi habitatge. A diferència de les hipoteques per comprar una casa ja construïda, la Hipoteca Autopromotor de Banco Santander et facilita finançament per construir el teu habitatge. Aquest finançament pot arribar al 100% del cost real de la construcció, i sempre està limitat al 70% màxim del valor de reposició en el supòsit d'una construcció acabada.\nLa Hipoteca Autopromotor de Banco Santander ofereix un termini màxim d'amortització de 30 anys per a primer habitatge i de 25 anys per a segones residències, a més d'un període de carència de capital de fins a dos anys.\nQuins són els requisits per contractar un préstec autopromotor?\nA més de complir els requisits habituals de solvència necessaris per sol·licitar qualsevol préstec hipotecari, la Hipoteca Autopromotor per construir una casa requereix el compliment d'un seguit de condicions específiques:\nComptar amb un terreny urbanitzable en propietat: l'interessat haurà de certificar que és propietari d'un solar urbanitzable i inscrit al Registre de la Propietat.\nTenir un projecte d'obra elaborat per un arquitecte i visat pel Col·legi d'Arquitectes.\nSol·licitar la llicència de construcció a l'ajuntament que correspongui.\nDisposar d'un pressupost d'execució elaborat per una empresa constructora.\nS'inclou el valor del terreny en la Hipoteca Autopromotor?\nNo, la Hipoteca Autopromotor està pensada per finançar únicament la construcció de l'habitatge i un dels requisits és acreditar prèviament la propietat del terreny en què s'edificarà l'immoble. Això no obstant, si necessites adquirir primer el solar on construiràs el teu habitatge, pots demanar la Hipoteca Altres Finalitats de Banco Santander, mitjançant la qual es pot concedir un préstec hipotecari de fins al 60% del valor de taxació d'un habitatge lliure de càrregues.\nCom puc contractar-la a Banco Santander?\nSi estàs interessat a contractar una Hipoteca Autopromotor de Banco Santander, deixa'ns les teves dades i et trucarem, o ves a l'oficina Santander més propera.\nAltres productes relacionades


Comunicat de Guanyem-TGN en Comú sobre la fi de la candidatura unitària | Tots21 | Notícies de Tarragona, Reus, Tarragonés i Baix Camp\nComunicat de Guanyem-TGN en Comú sobre la fi de la candidatura unitària\nMembres de Tarragona en Comú en una trobada recent\nGuanyem-Tarragona En Comú va néixer amb l’objectiu de crear una alternativa política rupturista a la ciutat, reivindicant una manera de fer política més honesta, transparent, pròxima i responsable, basada en la confiança i en el compromís, que apostés per una major participació ciutadana. Treballava per fer-ho a través de la creació d’un espai de confluència entre persones, implicades i compromeses, de diferents organitzacions polítiques i persones no organitzades.\nEstem vivint un moment d’emergència social, en el que estem veient com els drets socials que tant ha costat aconseguir es redueixen dia a dia. La ciutadania reclama un canvi profund en la manera de fer política i una defensa real i contundent dels seus drets polítics i socials. Això, com mostren les diferents alternatives municipals sorgides arreu de l’Estat, passa per fer un front comú entre totes aquelles persones que estem treballant en la mateixa direcció, a través d’organitzacions polítiques o no, deixant de banda les nostres diferències i centrant-nos en tot allò que ens uneix.\nDivendres a l’assemblea vam constatar amb tristesa i decepció que no s’ha entès així per part de les organitzacions polítiques. Aquestes organitzacions que durant els darrers dies han anat abandonant aquest projecte i, amb ell, a bona part de la ciutadania (entre ells, molts dels seus militants i votants) que realment creuen en la necessitat d’aquesta eina de canvi.\nEls partits polítics convidats a participar en aquest projecte no han entès la base ciutadana sobre la que s’ha construït i no han sabut o no han volgut participar més enllà dels seus interessos com a organitzacions. Ens hem trobat amb unes organitzacions desconnectades de la realitat social, que han mostrat unes actituds personalistes, curtplacistes i egoistes. Unes organitzacions que han prioritzat els interessos del propi partit i de les seves cúpules per sobre dels objectius pels quals aquestes organitzacions van ser creades. Unes organitzacions, per tant, que no assumeixen la responsabilitat social que tenen com a defensors i transmissors de les demandes de la gent que forma les seves bases.\nLa CUP va ser la primera organització que va renunciar a participar d’aquest projecte. Es van negar a participar d’un projecte plural que s’obrís a altres persones i organitzacions. Deien creure en un projecte de confluència però on ells jutjaven qui podia o no participar, sense entendre que Guanyem havia de definir-se per la seva amplitud.\nLa participació d’ICV al projecte ha estat profundament decebedora i indignant. El seu objectiu ha estat trencar Guanyem des de dins, mentre seguien treballant per la seva candidatura per separat. Han actuat mitjançant les més velles pràctiques i la política més rància contra la que diuen treballar. En cap moment s’ha permès a les seves bases participar en aquest projecte, arribant al punt d’ordenar que qui estigués adherit a aquest moviment social marxes, sota acusació de doble militància. Han tingut un doble discurs continu, mostrant una actitud a la premsa favorable a la confluència i de renúncia als interessos particulars, mentre la seva participació real ha estat destructiva i personalista.\nAixò ha passat per fer servir mentides per justificar-se, que anaven desgastant el projecte en el qual deien creure. Mai s’ha vetat a ningú a participar en les comissions o la llista electoral de Tarragona en comú. Va poder participar tothom que volia, però ICV van deixar clar des del principi que no estaven disposats a passar per unes primàries en les que no s’assegurés guanyar a un candidat de la seva organització, tot i no permetre que aquest candidat estigués adherit al projecte. Els seus interessos electoralistes i personalistes han quedat clars en alguna de les declaracions de la seva candidata, en les que considera possible una confluència després de les eleccions.\nPer tot això, les acusacions de que no s’ha reconegut la participació de les organitzacions com a tal no són certes, ja que només han participat com a organització. Podem, finalment, també va abandonar el projecte. Van apostar clarament per centrar els esforços en altres arenes polítiques, com les autonòmiques o generals, menystenint la importància del govern municipal, més proper als ciutadans. Han mostrat una important falta de flexibilitat en la seva participació, que ha portat a posicions enrocades, en les que si no es decidia el que ells defensaven, marxaven del projecte. Han defensat un mecanisme d’elecció de les llistes concret i s’han negat a debatre o escoltar altres propostes legítimes, forçant per tant el rebuig d’altres sistemes oberts d’elecció de candidatura, ja que aquests podien comportar perdre el seu recolzament.\nÉs important ressaltar que el mecanisme alternatiu a la seva proposta era el que ells mateixos fan servir en les seves eleccions internes i que s’està fent servir a Barcelona en comú. Tot i això, finalment, no han esperat a veure la decisió de l’assemblea, abandonant abans de que aquesta es pronunciés. Aquesta decisió, presa pel seu consell i no per la seva assemblea, s’ha pres a més en un moment en el que la seva participació hagués estat determinant per la continuïtat del projecte. EUiA han tingut una participació convençuda des del primer moment. Dirigents i militants han participat de manera transversal i oberta en el projecte, ajudant a construir-lo. Lamentablement, en l’últim moment han primat els acords orgànics.\nFinalment, el Procés Constituent ha seguit recolzant el projecte fins al final. Han cregut en el projecte i en la manera de dur-lo a terme des del principi i han participat sense posar condicions personalistes o inflexibles. Sabem que la nostra decepció per no presentar-nos a les eleccions també és la seva i això dóna esperances per seguir treballant en la construcció d’espais de confluència com Guanyem – Tarragona En Comú, tant necessaris actualment. La decisió que es va prendre divendres a l’assemblea de Tarragona En Comú va ser de no presentarnos a les eleccions municipals d’aquest any, però en cap cas suposa abandonar aquest projecte en el que creiem. Ja al principi ens vam definir com un moviment social i, com a tal, seguirem treballant.\nEn aquests nou mesos de treball hem creat un equip de persones que realment aposten per una política municipal rupturista, on la legitimitat es basi en la transparència, la honestedat, la proximitat, la participació i la responsabilitat dels que ens representen. Persones que creiem que un vot no dona carta blanca per a quatre anys, i que exigim que les decisions que ens afecten s’han de prendre amb la participació i el coneixement de tots i de totes, dels veïns i de les veïnes que són els qui tenen el poder i en qui recau la sobirania.\nA partir d’ara, simplement canviem el terreny en el que treballarem, que passarà de l’electoral al del carrer, on hem nascut i que mai no hem deixat. Seguirem fent política i incidint el més possible en les decisions que es prenguin des de l’ajuntament. Lluitarem perquè l’Ajuntament s’obri a les persones. Perquè avui més que mai sentim que els polítics tarragonins no representen el sentir de la ciutadania i que cal una alternativa que faci sentir la veu de la gent del carrer, de la indignació i democràcia.\nL’equip de Coordinació de Tarragona en Comú\n25/08/2020 Comunicat d’AFEES: ‘Aturem en Bargalló, ens porta a l’escorxador’\n03/01/2014 PIMEC Tarragona valora positivament la reducció d'atur de desembre\n18/02/2018 Comunicat: ‘En record de la Carol i pel dret a un sostre’\n02/09/2020 Comunicat de CGT: ‘La nefasta tornada a l’escola planificada per la conselleria d’ensenyament, va directa al fracàs’\npersonalismes\tel 22/03/2015 a las 11:13 pm\nEl més personalista és el caradura del Antoni Peco, que si ara és tan anticonvergent és perquè durant mooolt de temps hi va estar ben endollat.\nEn lloc de tirar bilis i mentides sobre les altres organitzacions, intenteu fer net a casa vostra… si és que en algun moment heu tingut intenció de fer alguna cosa útil pr la ciutadania (que està clar que no mai ha sigut així).\ntarragoní decebut\tel 22/03/2015 a las 11:54 pm\nUna vegada més el grupuscle dirigent d’aquesta autodeterminada guanyem o Tarragona en comú (per cert no poden utilitzar el nom donat que des de la formació que disposa del nom a Barcelona se’ls ha denegat la utilització per no ajustar-se als criteris requerits de confluència) demostren el seu egocentrisme i falta de autocrítica.\nEn tot el comunicat no apareix ni un sol retret a la seva postura durant el procés de confluència, tota la culpa és dels partits polítics, la CUP «sectaris», ICV «dictatorials», Podem «inflexibles» i tots en general curtplacistes i egoistes.\nAixò ho diuen els que parlen de nova política i salvant algunes excepcions tenen a l’esquena bastants més triennis polítics (en alguns dels casos amb responsabilitats institucionals incloses), que els dirigents de la CUP, Podem i ICV junts.\nEls que prometien unes coses a Podem, mentre oferien el contrari a ICV, o introduïen en el seu codi ètic, sense debatre-ho, obstacles perquè l’actual regidora d’ICV-EUiA, no pogués participar en el procés.\nTot amb la intenció de aplanar-li el camí a la persona que al final van proposar com a cap de llista. Persona que per cert durant el seu període de portaveu de la plataforma en defensa dels serveis públics exigia que no participessin partits polítics perquè ningú pogués treure rèdit polític ni utilitzar-la com a trampolí de cara a les eleccions municipals.\nPer cert ¿com és possible trencar alguna cosa des de dins i alhora impedir als seus militants participar ?, tal com es diu en el comunicat que ha estat la postura d’ICV.\nAquestes i altres contradiccions, que el mateix comunicat reconeix implícitament, han fet impossible un projecte que segurament dirigit per altres mans (ara Barcelona, Terrassa, Vilafranca, etc.), i sense objectius ocults, hagués donat a Tarragona una candidatura potent d’esquerres i transformadora.\nAra tot queda en mans de la CUP i ICV-EUiA, sort per a les dues perquè Tarragona necessita que la veu de les classes populars s’escolti en el seu Ajuntament.


Portada > L’espai dels traductors > Grec modern > Pau Sabaté > Capítol V\nEncara no ho havia dit, que entrà al cafè l'agà Alí Sulatzadés, el vell principal del poble, que duia penjat al cinturó un manat de claus de les cases que llogava. El cafè d'en Conill també era seu. En assabentar-se de la gran vinguda, es calçà els borseguins vermells, prengué el xibuc més llarg que tenia i anà a trobar el famós marxant. Un gran neguit el turmentava, i aquell dimoni de grec potser podia calmar-lo.\nEn Iannakós s'alçà, es dugué la mà al cor, als llavis i al front i el saludà efusivament. Era el seu millor client: tenia un harem molt gran, i a les seves dones, filles i nétes els agradaven les espècies, les joies, els perfums i els dolços. I, més important que tot això, no regatejaven. S'alçà, doncs, el saludà i demanà un cafè per ell.\n—Marxant, tinc un neguit...\n—Digues, agà, i faré el que podré...\n—¿Què és això que en diuen Suïssa?\nEn Iannakós es gratà el cap; ell també n'havia sentit a parlar, però tampoc no en treia l'entrellat.\n—¿Per què ho preguntes, agà Alí? —va fer, per guanyar una mica de temps i mirar de recordar-se'n.\n—Perquè a Suïssa és on ha anat el meu fill, en Hussein —que Déu l'empari— a estudiar per ser metge. I ara li vull fer arribar una llauna d'arròs amb espinacs, que li agrada molt, i una llauna de carbó pel narguil, i no sé què coi és això de Suïssa ni com li puc enviar tot això.\nDe mica en mica, amb les paraules de l'agà, el cervell d'en Iannakós s'il·luminà i recordà.\n—Suïssa, agà, és un lloc, a l'altre cap de món, que hi fan llet i rellotges...\n—I no hi fan metges, també? —va fer l'agà, inquiet.\n—Metges també, agà, metges també, els millors del món. Si la Mort els veu... ¿com t'ho diria, agà, per no empudegar la botiga? ¡S'ho fa a sobre!\n—Greguet, m'has tornat a posar el cor a lloc. Però ¿què en faig de les llaunes?\n—Jo t'ho diré, agà. A Suïssa no hi deixen entrar carbons, però l'arròs amb espinacs, dóna-me'l, que jo sé la manera...\nEn Iannakós ja havia maquinat el seu pla: portar l'arròs al Sarakina perquè els afamats se'l mengessin a la salut d'en Hussein.\n—Ara vaig i te'l porto —digué el vell, alçant-se.\nA la porta del cafè, es deturà, pensívol. Es girà cap a en Iannakós:\n—I quins gastos tindrà per arribar a Suïssa?\n—Els gastos van a càrrec meu —afirmà en Iannakós aixecant la mà—. ¡Te'ls pago jo, agà Alí!\n—I si el posem aquí a la taula i ens el mengem? —proposà el cafeter quan hagué marxat l'agà.\n—Déu me'n guard! —es queixà el marxant—. Veig que ets honest, cunyat!\nEs girà cap a la gent del poble:\n—Perdoneu, nois —digué—, estic que no puc dir ni fava de tant anar amunt i avall, me n'aniré a dormir. Fins demà, si Déu vol. Pregunteu-me el que vulgueu, i doneu-me encàrrecs i cartes. I crideu les vostres dones, quan soni la trompeta, que vinguin a comprar... ¡Bona nit!\nEs girà cap a la paret, s'estirà tan llarg com era i s'adormí.\nNikos Kazantzakis, El Crist de nou crucificat . Barcelona: Club Editor, 2018. [Passatge eliminat de les traduccions en què es basà Joan Sales]\nTraduït per Pau Sabaté\nNOUEl Crist de nou crucificat - Nikos Kazantzakis\nNOUIlíada - Homer\nNOUL'última temptació de Crist - Nikos Kazantzakis\nNOUPiterm de Teos - Pandelís Bukalas\nTraduccions del grec modern al català\nTraduccions del grec antic al castellà\nTraduccions del grec modern al castellà


Més de 700 fàbriques del Vallès s’adhereixen a la nova plataforma Catalonia Industry Suppliers de la Generalitat - Canal Terrassa\nMés de 700 fàbriques del Vallès s’adhereixen a la nova plataforma Catalonia Industry Suppliers de la Generalitat\nMarta GilData: 02/03/20\nNeix el Catalonia Industry Suppliers, una plataforma digital que conté informació de 700 centres productius del Vallès Occidental. Es tracta del primer directori d’empreses industrials de Catalunya creat pel Departament d’Empresa i Coneixement. El seu ’objectiu és ’impulsar la internacionalització del teixit industrial català. Principalment d’empreses dels sectors de l’automoció; l’electrònica i electricitat; maquinària i equipament; la química i plàstics; i el metall i la metal·lúrgia.\nEn total, el directori recull més de 3.500 centres i plantes productives de 3.000 empreses industrials que operen a Catalunya per facilitar-ne la seva connexió internacional i que esdevinguin proveïdores d’empreses de tot el món.\nEl nou directori industrial té registrades actualment 3.066 empreses catalanes industrials i exportadores que tinguin més de 10 treballadors i facturin a partir de 2 milions d’euros. La plataforma proporciona un cercador intel·ligent en anglès que permet trobar tant empreses com productes industrials específics segons paràmetres com el sector, la mida de l’empresa o la seva localització, entre d’altres. De fet, el Catalonia Industry Suppliers classifica els proveïdors industrials en 35 sectors i inclou un llistat de més de 32.200 productes i serveis que s’aniran actualitzant i ampliant periòdicament.\nLa plataforma Catalonia Industry Suppliers es complementa amb altres serveis d’ACCIÓ que tenen per objectiu impulsar la internacionalització de l’empresa catalana i l’acompanyament d’empreses estrangeres a Catalunya. D’aquesta manera, des de la xarxa de 40 oficines de Comerç i d’Inversions d’ACCIÓ es proporcionaran alertes de manera anticipada sobre oportunitats de negoci internacionals a les empreses que s’hagin adherit al directori.\nTags: accióCatalonia Industry SuppliersDepartament d’Empresa i ConeixementGeneralitat de Catalunyaindústria